CELEX: 32018R0190
Language: fi
Date: 2017-11-24 00:00:00
Title: Komission delegoitu asetus (EU) 2018/190, annettu 24 päivänä marraskuuta 2017, tiettyä luoteisilla vesialueilla harjoitettavaa pelagista kalastusta koskevasta poisheittämissuunnitelmasta annetun delegoidun asetuksen (EU) N:o 1393/2014 muuttamisesta

9.2.2018   
            
            
               FI
            
            
               Euroopan unionin virallinen lehti
            
            
               L 36/8
            
         KOMISSION DELEGOITU ASETUS (EU) 2018/190,
   annettu 24 päivänä marraskuuta 2017,
   tiettyä luoteisilla vesialueilla harjoitettavaa pelagista kalastusta koskevasta poisheittämissuunnitelmasta annetun delegoidun asetuksen (EU) N:o 1393/2014 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013 (1) ja erityisesti sen 15 artiklan 6 kohdan ja 18 artiklan 1 ja 3 kohdan,
   sekä katsoo seuraavaa:
   
               (1)
            
            
               Asetuksen (EU) N:o 1380/2013 tavoitteena on saaliiden poisheittämisen lopettaminen asteittain kaikissa unionin kalastuksissa ottamalla käyttöön purkamisvelvoite, joka koskee saalisrajoitusten alaisten lajien saaliita.
            
         
               (2)
            
            
               Asetuksen (EU) N:o 1380/2013 15 artiklan 6 kohdassa siirretään komissiolle valta hyväksyä delegoidulla säädöksellä enintään kolmen vuoden ajaksi kerran uusittavissa olevia poisheittämissuunnitelmia yhteisten suositusten perusteella, joita jäsenvaltiot ovat laatineet kuultuaan asianomaisia neuvoa-antavia toimikuntia.
            
         
               (3)
            
            
               Komission delegoidussa asetuksessa (EU) N:o 1393/2014 (2) vahvistetaan tiettyä luoteisilla vesialueilla harjoitettavaa pelagista kalastusta koskeva poisheittämissuunnitelma, jotta purkamisvelvoitteen täytäntöönpanoa voidaan helpottaa tietyillä joustomekanismeilla.
            
         
               (4)
            
            
               Alankomailla, Belgialla, Espanjalla, Irlannilla, Ranskalla ja Yhdistyneellä kuningaskunnalla on luoteisilla vesialueilla välitön kalastuksenhoitoetu. Kyseiset jäsenvaltiot toimittivat luoteisten vesialueiden neuvoa-antavaa toimikuntaa ja pelagisten kantojen neuvoa-antavaa toimikuntaa kuultuaan komissiolle 31 päivänä toukokuuta 2017 yhteisen suosituksen.
            
         
               (5)
            
            
               Poikkeuksia velvoitteeseen purkaa kaikki saaliit voidaan asetuksen (EU) N:o 1380/2013 15 artiklan 5 kohdan b alakohdan mukaisesti määrittää sellaisille lajeille, joiden osalta on tieteellistä näyttöä korkeasta eloonjäämisasteesta, jäljempänä ’eloonjäämisasteeseen perustuvat poikkeukset’.
            
         
               (6)
            
            
               Yhteisessä suosituksessa esitetään eloonjäämisasteeseen perustuvan poikkeuksen soveltamista tietyin edellytyksin vuosina 2019 ja 2020 muita kuin kiintiölajeja pyytävässä pyörönuottakalastuksessa saatuihin makrilli- ja sillisaaliisiin ICES-alueilla VIIe ja VIIf. Tieteellis-teknis-taloudellinen kalastuskomitea (STECF) on arvioinut jäsenvaltioiden tällaisen poikkeuksen perustelemiseksi esittämän näytön. STECF päätteli, että ehdotetun poikkeuksen tueksi esitetty näyttö vastasi aiempaan poisheittämissuunnitelmaan sisältyneiden muiden poikkeuksien perustelemiseksi esitettyä ja STECF:n jo aiemmin arvioimaa näyttöä. Kaikkien saaliiden purkamisvelvoitteeseen voidaan asetuksen (EU) N:o 1380/2013 15 artiklan 5 kohdan c alakohdan mukaisesti vahvistaa poikkeuksia myös silloin, kun tieteellinen näyttö osoittaa, että valikoivuuden lisääminen on erittäin vaikeaa tai että tahattomien saaliiden käsittelystä aiheutuu kohtuuttomia kustannuksia, jäljempänä ’de minimis -poikkeukset’.
            
         
               (7)
            
            
               Yhteisessä suosituksessa ehdotetaan de minimis -poikkeusta, joka on enintään 6 prosenttia vuonna 2018 ja enintään 5 prosenttia vuosina 2019 ja 2020 mustakitaturskan (Micromesistius poutassou) vuotuisesta kokonaissaaliista, joka pyydetään kyseisen lajin teollisessa pelagisessa troolarikalastuksessa ICES-alueilla Vb, VI ja VII tarkoituksena jalostaa kyseistä lajia aluksella surimimassaksi. Asianomaiset jäsenvaltiot ovat esittäneet näyttöä siitä, ettei suurempaa valikoivuutta voida saavuttaa ja että tahattomien saaliiden käsittelykustannukset ovat suhteettomat. STECF on arvioinut ehdotettua poikkeusta ja todennut, että se on riittävän hyvin perusteltu. Sen vuoksi ehdotettu poikkeus voidaan sisällyttää delegoituun asetukseen (EU) N:o 1393/2014.
            
         
               (8)
            
            
               Yhteisessä suosituksessa ehdotetaan de minimis -poikkeusta, joka on enintään 6 prosenttia vuonna 2018 ja enintään 5 prosenttia vuosina 2019 ja 2020 valkotonnikalan (Thunnus alalunga) vuotuisesta kokonaissaaliista valkotonnikalan kohdennetussa kalastuksessa parittaisilla välivesitrooleilla (PTM) ICES-alueella VII. Jäsenvaltiot ovat esittäneet näyttöä siitä, että tahattomien saaliiden varastointi- ja käsittelykustannukset merellä ja maissa ovat kohtuuttomia. STECF on arvioinut jäsenvaltioiden esittämän näytön. STECF mainitsi arvioinnissaan saaliiden arvon keinotekoisen nostamisen riskin. Tässä yhteydessä olisi huomattava, että neuvoston asetuksen (EY) N:o 850/98 (3) 19 a artiklan 3 kohdan mukaan poisheittokieltoa ei sovelleta sellaisten lajien saaliisiin, jotka on vapautettu asetuksen (EU) N:o 1380/2013 15 artiklan 4 kohdan mukaisesti purkamisvelvoitteen soveltamisesta. Sen vuoksi ehdotettu poikkeus voidaan sisällyttää delegoituun asetukseen (EU) N:o 1393/2014.
            
         
               (9)
            
            
               Yhteisessä suosituksessa esitetään vuosiksi 2018, 2019 ja 2020 de minimis -poikkeusta, joka on enintään yksi prosentti makrillin (Scomber scombrus), piikkimakrillin (Trachurus ssp.), sillin (Clupea harengus) ja valkoturskan (Merlangius Merlangus) vuotuisista kokonaissaaliista pienten pelagisten lajien kalastuksessa, jonka kohteena on ICES-alueella VIId pelagisilla troolareilla, joiden suurin pituus on enintään 25 metriä, välivesitrooleja (OTM ja PTM) käyttäen pyydetty makrilli, piikkimakrilli ja silli. Tieteellis-teknis-taloudellinen kalastuskomitea (STECF) on arvioinut jäsenvaltioiden ehdotetun poikkeuksen tueksi esittämän tieteellisen näytön. STECF toteaa, että de minimis -poikkeus voi kannustaa kyseessä olevia laivastoja muuttamaan toimintatapojaan ja jatkamaan tutkimusta keinoista parantaa valikoivuutta. Tämän perusteella ehdotettu poikkeus voidaan sisällyttää delegoituun asetukseen (EU) N:o 1393/2014.
            
         
               (10)
            
            
               Poisheittämissuunnitelman voimassaoloaikaa olisi sen vuoksi jatkettava 31 päivään joulukuuta 2020.
            
         
               (11)
            
            
               Delegoidun asetuksen (EU) N:o 1393/2014 2 artiklassa säädetään eloonjäämisasteeseen perustuvasta poikkeuksesta makrillin ja sillin kurenuottakalastuksessa. STECF antoi kyseisestä toimenpiteestä myönteisen arvion vuonna 2014. Komissio katsoo, että kyseisen arvioinnin perustana oleva näyttö on seuraavat kolme vuotta edelleen pätevä. Sen vuoksi toimenpiteen soveltamista olisi jatkettava vuoteen 2020 asti.
            
         
               (12)
            
            
               Delegoitua asetusta (EU) N:o 1393/2014 ja sen liitettä olisi muutettava vastaavasti.
            
         
               (13)
            
            
               Koska tässä asetuksessa säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, asetuksen olisi tultava voimaan heti sen julkaisemisen jälkeen. Koska delegoidulla asetuksella (EU) N:o 1393/2014 vahvistetun poisheittämissuunnitelman voimassaolo päättyy 31 päivänä joulukuuta 2017, tätä asetusta olisi sovellettava 1 päivästä tammikuuta 2018,
            
         ON HYVÄKSYNYT TÄMÄN ASETUKSEN:
   1 artikla
   Muutetaan delegoitu asetus (EU) N:o 1393/2014 seuraavasti:
   
               1)
            
            
               Lisätään 2 artiklaan 6 kohta seuraavasti:
               ”6.   Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, purkamisvelvoitetta ei sovelleta vuosina 2019 ja 2020 kiintiön ulkopuolisia pelagisia lajeja pyytävässä pyörönuottakalastuksessa saatuihin makrilli- ja sillisaaliisiin ICES-alueilla VIIe ja VIIf, jos tämän artiklan 1–5 kohdassa ja 4 artiklassa asetetut vaatimukset täyttyvät soveltuvin osin.”
            
         
               2)
            
            
               Korvataan 3 artiklan otsikko seuraavasti: ”De minimis -poikkeukset vuosina 2015, 2016 ja 2017”
            
         
               3)
            
            
               Lisätään 3 a artikla seuraavasti:
               ”3 a artikla
               
                  De minimis -poikkeukset vuosina 2018, 2019 ja 2020
               Poiketen siitä, mitä asetuksen (EU) N:o 1380/2013 15 artiklan 1 kohdassa säädetään, seuraavat määrät saa heittää pois:
               
                           a)
                        
                        
                           mustakitaturska (Micromesistius poutassou): enintään 6 prosenttia vuonna 2018 ja enintään 5 prosenttia vuosina 2019 ja 2020 vuotuisesta kokonaissaaliista, joka pyydetään kyseisen lajin teollisessa pelagisessa troolarikalastuksessa ICES-alueilla Vb, VI ja VII kyseisen lajin jalostamiseksi aluksella surimimassaksi;
                        
                     
                           b)
                        
                        
                           valkotonnikala (Thunnus alalunga): enintään 6 prosenttia vuonna 2018 ja enintään 5 prosenttia vuosina 2019 ja 2020 vuotuisesta kokonaissaaliista valkotonnikalan kohdennetussa kalastuksessa parittaisilla välivesitrooleilla (PTM) ICES-suuralueella VII;
                        
                     
                           c)
                        
                        
                           makrilli (Scomber scombrus), piikkimakrilli (Trachurus spp.), silli (Clupea harengus) ja valkoturska (Merlangius merlangus): enintään yksi prosentti vuosina 2018, 2019 ja 2020 vuotuisista kokonaissaaliista makrillin, piikkimakrillin ja sillin kohdennetussa kalastuksessa pelagisilla troolareilla, joiden suurin pituus on 25 metriä, käyttäen välivesitrooleja (OTM ja PTM) ICES-alueella VIId.”.
                        
                     
         
               4)
            
            
               Korvataan 5 artiklan toinen kohta seuraavasti:
               ”Sitä sovelletaan 1 päivän tammikuuta 2015 ja 31 päivän joulukuuta 2020 välisenä aikana.”
            
         
               5)
            
            
               Korvataan liite tämän asetuksen liitteellä.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2018.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä marraskuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 354, 28.12.2013, s. 22.
   
      (2)  Komission delegoitu asetus (EU) N:o 1393/2014, annettu 20 päivänä lokakuuta 2014, tiettyä luoteisilla vesialueilla harjoitettavaa pelagista kalastusta koskevasta poisheittämissuunnitelmasta (EUVL L 370, 30.12.2014, s. 25).
   
      (3)  Neuvoston asetus (EY) N:o 850/98, annettu 30 päivänä maaliskuuta 1998, kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla (EYVL L 125, 27.4.1998, s. 1).
   
      LIITE
      
                  1.
               
               
                  Kalastukset ICES-alueilla Vb, Via ja VIb
                  
                              
                                 Koodi
                              
                           
                           
                              
                                 Pelaginen pyydys
                              
                           
                           
                              
                                 Kohteena oleva kiintiölaji
                              
                           
                        
                              OTB
                           
                           
                              Pohjatroolit
                           
                           
                              Makrilli, silli, piikkimakrilli, mustakitaturska, karjukala, hopeakuore
                           
                        
                              OTM
                           
                           
                              Välivesitroolit, muu
                           
                           
                              Makrilli, silli, piikkimakrilli, mustakitaturska, karjukala, hopeakuore
                           
                        
                              PTB
                           
                           
                              Parittaiset pohjatroolit (muu)
                           
                           
                              Makrilli
                           
                        
                              PTM
                           
                           
                              Parittaiset välivesitroolit
                           
                           
                              Silli, makrilli, piikkimakrilli
                           
                        
                              PS
                           
                           
                              Kurenuotat
                           
                           
                              Makrilli, mustakitaturska
                           
                        
                              LHM
                           
                           
                              Käsisiimat
                           
                           
                              Makrilli
                           
                        
                              LTL
                           
                           
                              Uistelu
                           
                           
                              Makrilli
                           
                        
            
                  2.
               
               
                  Kalastukset ICES-alueella VII (lukuun ottamatta ICES-alueita VIIa, VIId ja VIIe)
                  
                              
                                 Koodi
                              
                           
                           
                              
                                 Pelaginen pyydys
                              
                           
                           
                              
                                 Kohteena oleva kiintiölaji
                              
                           
                        
                              LHM
                           
                           
                              Käsisiimat
                           
                           
                              Makrilli
                           
                        
                              LTL
                           
                           
                              Uistelu ja vapapyydykset
                           
                           
                              Valkotonnikala
                           
                        
                              PTM
                           
                           
                              Parittaiset välivesitroolit
                           
                           
                              Mustakitaturska, makrilli, piikkimakrilli, valkotonnikala, karjukala, silli
                           
                        
                              OTM
                           
                           
                              Välivesitroolit
                           
                           
                              Mustakitaturska, makrilli, piikkimakrilli, karjukala, silli, valkotonnikala
                           
                        
                              OTB
                           
                           
                              Pohjatroolit
                           
                           
                              Silli
                           
                        
                              PS
                           
                           
                              Kurenuotat
                           
                           
                              Makrilli, piikkimakrilli
                           
                        
            
                  3.
               
               
                  Kalastukset ICES-alueilla VIId ja VIIe
                  
                              
                                 Koodi
                              
                           
                           
                              
                                 Pelaginen pyydys
                              
                           
                           
                              
                                 Kohteena oleva kiintiölaji
                              
                           
                        
                              OTB
                           
                           
                              Troolit (tarkemmin määrittelemättömät)
                           
                           
                              Kilohaili
                           
                        
                              GND
                           
                           
                              Ajoverkot
                           
                           
                              Makrilli, silli
                           
                        
                              LHM
                           
                           
                              Käsisiimat ja vapapyydykset
                           
                           
                              Makrilli
                           
                        
                              OTM
                           
                           
                              Välivesitroolit (muu)
                           
                           
                              Kilohaili, piikkimakrilli, makrilli, silli, karjukala
                           
                        
                              PTM
                           
                           
                              Parittaiset välivesitroolit (muu)
                           
                           
                              Piikkimakrilli
                           
                        
                              PS
                           
                           
                              Kurenuotat
                           
                           
                              Makrilli, piikkimakrilli
                           
                        
            
                  4.
               
               
                  Kalastukset ICES-alueella VIIa
                  
                              
                                 Koodi
                              
                           
                           
                              
                                 Pelaginen pyydys
                              
                           
                           
                              
                                 Kohteena oleva kiintiölaji
                              
                           
                        
                              OTM
                           
                           
                              Välivesitroolit
                           
                           
                              Silli
                           
                        
                              PTM
                           
                           
                              Parittaiset välivesitroolit
                           
                           
                              Silli
                           
                        
                              LHM
                           
                           
                              Käsisiimat
                           
                           
                              Makrilli
                           
                        
                              GNS
                           
                           
                              Verkot
                           
                           
                              Silli